《避盗泊舟武康远光亭下与同行分和杜工部诗伤》
宋代·范浚

带郭人烟少，通村径路微。
水光浮栋宇，野色动窗扉。
小树无重数，前山不合围。
艰危邻虎窟，奔迫诡牛衣。
白舫意何适，丹枫看即稀。
西园小茅屋，知复几时归。

作者简介：范浚（1102-1150），字茂名（一作茂明），婺州兰溪（金华兰溪）香溪镇人，世称“香溪先生”。绍兴中，举贤良方正。以秦桧当政，辞不赴。闭门讲学，笃志研求，学者称香溪先生。浚著有《香溪集》二十二卷，《四库总目》传于世。